|  |  |  |  |
| --- | --- | --- | --- |
| **IZVJEŠĆE O PROVEDENOM SAVJETOVANJU**  **SA ZAINTERESIRANOM JAVNOŠĆU** | | | |
| Naslov dokumenta | **Nacrt**  **O D L U K E**  **Odluke o izmjenama i dopuni Odluke o načinu pružanja javne usluge prikupljanja miješanog komunalnog otpada i biorazgradivog komunalnog otpada na području Grada Koprivnice** | |
| Stvaratelj dokumenta, tijelo koje provodi savjetovanje | Grad Koprivnica  Upravni odjel za izgradnju grada, upravljanje nekretninama i komunalno gospodarstvo | |
| Cilj i glavne teme savjetovanja | 1. **Zakonska osnova**   Odluka o načinu pružanja javne usluge prikupljanja miješanog komunalnog i biorazgradivog komunalnog otpada na području Grada Koprivnice („Glasnik Grada Koprivnice“ broj 1/18, 9/19 i 2/20) donijeta je na temelju članka 30. stavaka 7. Zakona o održivom gospodarenju otpadom („Narodne novine“ broj 94/13, 73/17, 14/19 i 98/19) i članka 4. Uredbe o gospodarenju komunalnim otpadom („Narodne novine“ broj 50/17 i 84/19) te su navedene odredbe temelji za donošenje izmjene Odluka o načinu pružanja javne usluge prikupljanja miješanog komunalnog i biorazgradivog komunalnog otpada na području Grada Koprivnice.   1. **Ocjena stanja i osnovna pitanja koja se uređuju aktom i objašnjenje pojedinih odredbi**   U Odluci o načinu pružanja javne usluge prikupljanja miješanog komunalnog i biorazgradivog komunalnog otpada na području Grada Koprivnice („Glasnik Grada Koprivnice“ broj 1/18, 9/19 i 2/20) u članku 3. st. 3. osim navedenih spremnika od 120 do 1100 litara na kraju stavka dodani su još spremnici od 5000 litara, 7000 litara te 10000 litara.  Člankom 4. st. 3. propisano je:  „Svi stalni korisnici (fizičke i pravne osobe) moraju miješani komunalni otpad u obračunskom razdoblju predati barem najmanje jedanput. Ukoliko korisnici ne predaju miješani komunalni otpad barem jedanput u obračunskom razdoblju Davatelj usluge ima pravo naplatiti jednu primopredaju miješanog komunalnog otpada u obračunskom razdoblju.“  Predlaže se izmjena stavka 3. na način da se propiše da „Svi stalni korisnici (fizičke i pravne osobe) dužni su predati miješani komunalni otpad najmanje jedanput u mjesecu.“  Člankom 5. propisano je obračunsko razdoblje za fizičke i pravne osobe od mjesec dana  „Obračunsko razdoblje je mjesec dana, račun se izdaje sa zadnjeg dana u mjesecu za protekli mjesec sa rokom plaćanja 15 dana.“  Predlaže se izmjenom članka 5. na način da za poslovne subjekte ostane obračunsko razdoblje mjesec dana, a za fizičke osobe kvartal a obračun se izdaje na kraju kvartala za prethodna 3 mjeseca s rokom plaćanja 15 dana.  U članku 16. st. 2. dodaje se točka 7., što je vezano za izmjenu članka 3. stavak 3. svi stalni korisnici koji ne predaju miješani komunalni otpad najmanje jedanput u mjesecu plaćati će ugovornu kaznu.  Člankom 19. stavkom 1. propisano je: „Svaki korisnik ima pravo na jedan odvoz glomaznog otpada godišnje maksimalno do 4m3, te se navedeni stavak dopunjava s riječima: „sukladno obavijesti o prikupljanju otpada koju dobije na kućnu adresu.“   1. **Potrebna sredstva za provedbu akta**   Za provedbu izmjene Odluke o načinu pružanja javne usluge prikupljanja miješanog komunalnog otpada i biorazgradivog komunalnog otpada na području Grada Koprivnice nije potrebno osigurati dodatna sredstva u Proračunu Grada Koprivnice.  U skladu sa svime naprijed navedenim predlaže se donošenje Odluke o izmjenama i dopuni Odluke o načinu pružanja javne usluge prikupljanja miješanog komunalnog i biorazgradivog komunalnog otpada na području Grada Koprivnice u priloženom tekstu.  **TEKST ODREDBI ODLUKE O NAČINU PRUŽANJA JAVNE USLUGE PRIKUPLJANJA MIJEŠANOG KOMUNALNOG OTPADA I BIORAZGRADIVOG KOMUNALNOG OTPADA NA PODRUČJU GRADA KOPRIVNICE KOJA SE MIJENJA:**  Članak 3. st. 3.  Za dodatno sakupljanje miješanog komunalnog otpada i biorazgradivog komunalnog otpada koriste se spremnici - plastične vreće od 120 litara, a za sakupljanje korisnog otpada koriste se i spremnici - plastične vreće od 80 i 120 litara i standardni spremnici od 120 litara do 1100 litara te 5000 litara, 7000 litara i 10000 litara.  Članak 4. st. 3.  Svi stalni korisnici (fizičke i pravne osobe) dužni su predati miješani komunalni otpad najmanje jedanput u mjesecu.  Članak 5.  Obračunsko razdoblje za poslovne subjekte je mjesec dana, račun se izdaje sa zadnjeg dana u mjesecu za protekli mjesec sa rokom plaćanja 15 dana.  Obračunsko razdoblje za fizičke osobe je kvartal, a obračun se izdaje na kraju kvartala za prethodna 3 mjeseca s rokom plaćanja 15 dana.  Fizičkim osobama dostavljaju se mjesečne akontacije koje uključuju cijenu minimalne javne usluge i jednu predaju miješanog komunalnog otpada s rokom plaćanja zadnji dan za tekući mjesec.  Članak 16. st. 1.  Ukoliko korisnik usluge postupa protivno Ugovoru te se ne pridržava odredaba ove Odluke i Općih uvjeta usluge (Dodatak I ove Odluke), Davatelj usluga ima pravo na isplatu ugovorne kazne za:   1. ostavljanje više otpada od ugovorenog volumena spremnika 2. odlaganje otpada u krive spremnike 3. uništenje spremnika Davatelja usluga 4. nereguliranje javne usluge sakupljanja biorazgradivog otpada 5. ne stavljanje spremnika na javnu površinu ispred obračunskog mjesta korisnika na vrijeme 6. izjavljivanje da kompostira kod kuće, ali to ne radi 7. stalni korisnik koji ne preda miješani komunalni otpad jednom u mjesecu.   Članak 19. st. 1.  Svaki korisnik ima pravo na jedan odvoz glomaznog otpada godišnje maksimalno do 4m3, sukladno Obavijesti o prikupljanju otpada koju dobije na kućnu adresu. | |
| Mjesec stvaranja dokumenta | Rujan 2020. godine | |
| Je li nacrt bio objavljen na internetskim stranicama ili na drugi odgovarajući način?  Ako jest, kada je nacrt objavljen, na kojoj internetskoj stranici i koliko vremena je ostavljeno za savjetovanje?  Ako nije, zašto? | Nacrt Odluke objavljen je na internetskoj stranici Grada Koprivnice www.koprivnica.hr  Javno savjetovanje trajalo je 30 dana te je bilo otvoreno od 17.08 do 16.09. 2020. godine. | |
| Koji su predstavnici zainteresirane javnosti dostavili svoja očitovanja odnosno primjedbe? | Tijekom internetske javne rasprave nije pristiglo nijedno očitovanje odnosno primjedba predstavnika zainteresirane javnosti. | |
| Troškovi provedenog savjetovanja | Provedba internetskog savjetovanja nije iskazivala dodatne financijske troškove. | |
| Tko je i kada izradio izvješće o provedenom savjetovanju? | Ime i prezime:  Renata Štefec | Datum:  18. rujna 2020. |